ananddey/assamese-wiki-corpus huggingface dataset:
সৰস্বতী দেৱী (সঙ্গীত পৰিচালক)

সৰস্বতী দেৱী, (, জন্ম : খুৰচিদ মানেকশ্ব মিনোচেৰ হোমজী, ১৯১২ – ৯ আগষ্ট ১৯৮০) ১৯৩০ আৰু ১৯৪০ৰ দশকৰ হিন্দী চলচ্চিত্ৰৰ এগৰাকী সঙ্গীত পৰিচালক আৰু সুৰকাৰ আছিল। তেওঁৰ বোম্বে টকীজে নিৰ্মাণ কৰা, অশোক কুমাৰ আৰু দেৱিকা ৰাণী অভিনীত ব্লক-বাষ্টাৰ ছবি অছুৎ কন্যাত (১৯৩৬) ‘মেঁই বন কী চিড়িয়া বনকে বুন বুন বলুঁ ৰে’ শীৰ্ষক গীতটোৰ বাবে বিশেষ খ্যাতি আছে। তেওঁক নাৰ্গিচৰ মাতৃ জদ্দনবাঈৰ সৈতে একেলগে ভাৰতীয় চলচ্চিত্ৰৰ প্ৰথম মহিলা সঙ্গীত পৰিচালক বুলি গণ্য কৰা হয়।

কৰ্মজীৱন

১৯২০ দশকৰ শেহৰ পিনে স্থাপিত হোৱা অল ইণ্ডিয়া ৰেডিঅ’ৰ মুম্বাই কেন্দ্ৰত সৰস্বতী দেৱী আৰু তেওঁৰ ভনীয়েক মানেক-এ নিয়মীয়াকৈ সঙ্গীত পৰিবেশন কৰিছিল। ‘হোমী চিষ্টাৰ্চ’ নামেৰ জনাজাত এই কাৰ্যসূচী শ্ৰোতাসকলৰ মাজত অতি জনপ্ৰিয় হৈছিল। চলচ্চিত্ৰ নিৰ্মাণ কৰা কোম্পানী বোম্বে টকীজৰ প্ৰতিষ্ঠাতা হিমাংশু ৰয় তেওঁৰ ছবিৰ বাবে এগৰাকী দক্ষ শাস্ত্ৰীয় সঙ্গীতৰ পাৰঙ্গম ব্যক্তি এগৰাকীৰ সন্ধানত আছিল। সৰস্বতী দেৱীৰ গীত ৰেডিঅ’ত শুনি তেওঁক হিমাংশু ৰয়ে মাতি পঠিয়ালে। ৰয়ে তেওঁক বোম্বে টকীজৰ সঙ্গীত বিভাগৰ দায়িত্ব লোৱাটো আৰু ছবিৰ সঙ্গীত নিৰ্মাণ কৰাটো বিচাৰিলে। সেই অনুসৰি তেওঁ বোম্বে টকীজৰ সৈতে প্ৰথম ছবি ‘জৱানী কী হাৱা’ৰ (১৯৩৫) বাবে চুক্তিবদ্ধ হ’ল, য’ত হিমাংশু ৰয়ৰ পত্নী দেৱিকা ৰাণীয়ে অভিনয় কৰিছিল। সেই সময়ত প্লেবেকৰ কোনো ব্যৱস্থা নাছিল। যথেষ্ট কঠিন পৰিস্থিতিৰ মাজেৰে সঙ্গীতৰ কাম কৰিবলগীয়া হৈছিল।

‘জৱানী কী হাৱা’ৰ পিছত তেওঁৰ প্ৰথম হিট ছবি অছুৎ কন্যা (১৯৩৬)। অশোক কুমাৰ আৰু দেৱিকা ৰাণী অভিনীত এই ছবিখনত গীতৰ চিত্ৰায়ণ কৰাৰ আগতে বহু ঘণ্টা আখৰাত ব্যয় হৈছিল। একে বছৰতে তেওঁ ‘জন্মভূমি’ৰ (১৯৩৬) বাবেও সঙ্গীত ৰচনা কৰে। এই ছবিখন প্ৰথমবাৰৰ বাবে জে.এচ. কাশ্যপে লিখা ‘জয় জয় জৱানী জন্মভূমি’ শীৰ্ষক এটা জাতীয়তাবাদী গীতৰ অন্তৰ্ভুক্ত কৰা হয়।

এজনী ফাৰ্চী ছোৱালীয়ে চলচ্চিত্ৰত গীত গোৱাত সেই সম্প্ৰদায়ে বিৰোধ কৰিছিল। হিমাংশু ৰায়ে ইয়াৰ বিৰোধ কৰি হোমজীৰ সমলি সৰস্বতী দেৱী আৰু বোম্বে টকীজতে অভিনয় কৰি থকা তেওঁৰ ভনীয়েকক চন্দ্ৰপ্ৰভা নাম দিয়ে।

তেওঁ ১৯৬১লৈকে সঙ্গীত পৰিচালনাৰ কাম কৰি গৈছিল। তেওঁ তৈয়াৰ কৰা ‘কোই হুমদুম না ৰহা’ গীতটো মূলত 'জীৱন নৈয়া'ত (১৯৩৬) অশোক কুমাৰে গাইছিল। পিছত 'জুমৰু'ৰ (১৯৬১) বাবে পুনৰ কিশোৰ কুমাৰৰ কণ্ঠত বাণীবদ্ধ কৰা হয়। সৰস্বতী দেৱীৰ সুৰাৰোপ কৰা আন এটা বিখ্যাত গীত ‘এক চতুৰ নৰ, বড়ী হোচিয়াৰ’টো প্ৰথমে 'ঝুলা'ত (১৯৪১) অশোক কুমাৰে গাইছিল আৰু পিছত সেইটো 'পড়োচন' ছবিৰ বাবে মান্না দে আৰু কিশোৰ কুমাৰে গাইছিল।

তথ্যসূত্ৰ

গ্ৰন্থপঞ্জী

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় চলচ্চিত্ৰ সংগীতকাৰ
আল্লামা

আল্লামা (,
আৰবী: عَلَّامة, উৰ্দু আৰু ) হ'ল ইছলামিক চিন্তা কৰা ব্যক্তি , দৰ্শনৰ ক্ষেত্ৰত উচ্চ পৰ্যায়ৰ পণ্ডিতসলৰ নামৰ সৈতে ব্যৱহৃত সন্মানজনক উপাধি।

ইছলাম ধৰ্মৰ ফিকহ আৰু দৰ্শনৰ পণ্ডিতসকলক এই উপাধি প্ৰদান কৰা হয়। দক্ষিণ এছিয়া, মধ্যপ্ৰাচ্য আৰু ইৰানত ছুন্নী আৰু ছিয়া উভয় পক্ষত ইয়াক সন্মানীয় পদবী হিচাপে ব্যৱহাৰ কৰা হয়। একাধিক শাখাত পাণ্ডিত্য লাভ কৰা চুন্নী আৰু ছিয়াসকলক প্ৰায়ে এই উপাধিৰ দ্বাৰা উল্লেখ কৰা হয়। আল্লামা ইকবালৰ দৰে দাৰ্শনিকসকলৰ বাবেও ইয়াক ব্যৱহাৰ কৰা হয়।

লগতে চাওক

ছালাফি মতবাদ
ছালাফ
মোল্লা
ইমাম
খলিফা
খলিফাসকলৰ তালিকা
ওলামা
শ্বাইখ
হাফিজ
মৌলৱী
হজৰত
আহলে হাদিছ
ওৱাহাবি মতবাদ

তথ্যসূত্ৰ

শ্ৰেণী:ইছলাম ধৰ্ম
শ্ৰেণী:উপাধি
শ্ৰেণী:ইছলামিক উপাধি
অমৃতা কাক

অমৃতা কাক এগাৰকী বলীউডৰ গায়িকা, যিয়ে বহুকেইখন বলীউড চলচ্চিত্ৰৰ সংগীত নিৰ্মাণ কৰি আহিছে। তেওঁ ভাৰতীয় ৰাজনীতিবিদ বীনা কাকৰ কন্যা, আৰু ব্যৱসায়ী ৰিজু ঝুনঝুনৱালাৰ সৈতে বিবাহপাশত আবদ্ধ হয়। অভিনেতা ছলমান খানে তেওঁক চলচ্চিত্ৰ জগতৰ সৈতে পৰিচয় কৰাই দিয়ে আৰু তেওঁলোকৰ ঘনিষ্ঠতাৰ বাবে তেওঁক চলমনৰ ৰাখী ভগ্নী বুলি কোৱা হয়। চলমনৰ ছবিৰ বাবে তেওঁৰ বেছিভাগ গীত গাইছে। তেওঁ নিজাকৈ ফেশ্বন ব্ৰেণ্ড "অমৃতা দ্য লেবেল" আৰম্ভ কৰিছে।

তেওঁ মেইনে প্যাৰ কিয়াৰ “জাষ্ট চিল চিল” ৰেডীৰ “কেৰেক্টাৰ ঢিলা”, বডীগাৰ্ডৰ “দেশী বিট”ৰ দৰে গীতৰ গায়িকা আছিল। তেওঁ ভাৰতীয় শাস্ত্ৰীয় সংগীতৰ প্ৰশিক্ষণো লৈছে।

ব্যক্তিগত জীৱন

অমৃতাৰ মাতৃ ভাৰতীয় ৰাজনীতিবিদ বীনা কাক। তেওঁৰ এজন ভাতৃ অংকুৰ কাক। অভিনেতা ছলমান খান তেওঁৰ ৰাখী ভাতৃ আৰু তেওঁৰ গুৰু। ২০১০ চনৰ ২৯ মে'ত ৰিজু ঝুনঝুনৱালাৰ সৈতে অমৃতাৰ বিবাহ হয়।

তথ্য সংগ্ৰহ

শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
ডায়েনা, ৱেলছৰ ৰাজকুমাৰী

ডায়েনা, ৱেলছৰ ৰাজকুমাৰী (ডায়েনা ফ্ৰান্সিছ; জন্ম স্পেন্সৰ; ১ জুলাই ১৯৬১ – মৃত্যু: ৩১ আগষ্ট ১৯৯৭) ৱেলছৰ ৰাজকুমাৰ চাৰ্লছ (বৰ্তমান চাৰ্লছ তৃতীয়)ৰ প্ৰথম পত্নী আছিল। এই দম্পতীহালৰ দুজন পুত্ৰ আছিল: উইলিয়াম, ৱেলছৰ ৰাজকুমাৰ আৰু ৰাজকুমাৰ হেৰী, ড্যুক অৱ ছাচেক্স; ১৯৮২ চনৰ ২১ জুন আৰু ১৯৮৪ চনৰ ১৫ ছেপ্টেম্বৰত জন্মগ্ৰহণ কৰিছিল। অৱশ্যে দম্পতীহালৰ বিবাহিত জীৱন সুখৰ জীৱন নাছিল; ১৯৯২ চনত তেওঁলোকৰ বিচ্ছেদ হয় আৰু ১৯৯৬ চনৰ ২৮ আগষ্টত বিবাহ বিচ্ছেদ হয়। ১৯৯৭ চনৰ ৩১ আগষ্টত পেৰিছত হোৱা এক ভয়ংকৰ গাড়ী দুৰ্ঘটনাত ৰাজকুমাৰীৰ মৃত্যু হয়।

উদ্ধৃতি

হৃদয়ে কোৱা কামহে কৰক।

মই নিয়মৰ কিতাপখন পালন নকৰো... মই মোৰ মূৰেৰে নহয়, হৃদয়েৰে নেতৃত্ব দিওঁ।

মই এজন মুক্ত মনোভাৱৰ মানুহ হৈ ভাল পাওঁ। কিছুমান মানুহে ভাল নাপাবও পাৰে, কিন্তু মই তেনেকুৱাই।

উৎস

শ্ৰেণী:মৃত ব্যক্তি
লামাকান

লামাকান (উৰ্দু: لامکاں) হৈছে বাঞ্জাৰা হিলছ, হায়দৰাবাদ, ভাৰতত অৱস্থিত এটা মুক্ত সাংস্কৃতিক কেন্দ্ৰ। এই অ-লাভজনক সংস্থাটোৱে শিল্প, সাহিত্য, নাটক, সংগীত আৰু আলোচনা আদি অনুষ্ঠান অনুষ্ঠিত কৰাৰ বাবে স্থান প্ৰদান কৰে।

ইতিহাস

লামাকানে মাৰ্চ ২০১০ মাহৰপৰা অনুষ্ঠান আয়োজন কৰিবলৈ আৰম্ভ কৰে। ইয়াৰ প্ৰতিষ্থাপক আছিল আশাৰ ফাৰহান, হুমেৰা আহমেদ, বিজু মাথিউ আৰু এলাহে হিপতুলা।

কেন্দ্ৰটো

লামাকানে পেচা কুচা, ৱাৰ্ছি ব্ৰাদাৰ্ছ, বিত্তল ৰাও, আতিক হুছেইন খান আদিৰ দৰে বিখ্যাত শিল্পীৰ কনচাৰ্ট আয়োজন কৰে। ইয়াৰদ্বাৰা গ্ৰন্থ উন্মোচন, নাটক আৰু আলোচনা-চক্ৰ অনুষ্ঠিত হয়। ইয়াত ৱিকিপিডিয়া মিটআপৰ দৰে অনুষ্ঠান আয়োজন কৰা হয়। সমহাৰা, সূত্ৰধৰ, মঞ্চ থিয়েটাৰ, নিশুম্বিতা, এভাম, শূদ্ৰকা, তাহেৰ আলী বাইগ প্ৰডাকচন আদি নাট্যদলসমূহে লামকানত অভিনয় কৰিছে।

বন্ধ হোৱাৰ ভাবুকি

২৩ ডিচেম্বৰ ২০১৫ তাৰিখে গ্ৰেটাৰ হায়দৰাবাদ মিউনিচিপাল কৰ্পোৰেশ্যন (GHMC)-এ লামাকানক তিনিদিনৰ ভিতৰত বন্ধ কৰিবলৈ জাননী প্ৰদান কৰে। জাননীত চাৰিওফালৰ বাসিন্দা আৰু সাধাৰণ জনতাৰ বাবে উপদ্ৰৱ সৃষ্টি কৰাৰ অভিযোগ তোলা হৈছিল। লামাকানে এই জাননীৰ উত্তৰ দিছিল যদিও GHMC-এ সেই উত্তৰ সন্তোষজনক নহয় বুলি কৈ বন্ধ কৰাৰ জাননী জাৰি কৰে।

GHMC-ৰ উপ-কমিছনাৰ পি. মহেন্দ্ৰই কৈছিল যে প্ৰতি দেওবাৰে লেনটোত যান-জঁটৰ সমস্যা হয়, যদিও তেওঁ উপদ্ৰৱৰ কথা স্পষ্টকৈ উল্লেখ কৰা নাছিল। এটা অভিযোগ আছিল যে মহিলাসকলে চৌহদৰ ভিতৰত ধূমপান কৰিছিল।

পিছত এই জাননী প্ৰত্যাহাৰ কৰা হয়। প্ৰায় ৩,০০০ লোকৰদ্বাৰা change.org-ত স্বাক্ষৰ কৰা অনলাইন আবেদন আৰু ব্যাপক প্ৰতিবাদৰ পাছত তেতিয়াৰ আইটি মন্ত্ৰী কে. টি. ৰামা ৰাওৰ দৃষ্টি এই বিষয়টোত পৰে। অৱশেষত বিষয়টো সমাধান হয় আৰু জালাগাম ভেংগালৰাও পাৰ্কৰ পাৰ্কিং স্থান চাৰিচকীয়া বাহনৰ বাবে ব্যৱহাৰ কৰাৰ সিদ্ধান্ত লোৱা হয়।

তথ্যসূত্ৰ

বাহ্যিক সংযোগ

চৰকাৰী ৱেবছাইট

শ্ৰেণী:ভাৰতৰ সাংস্কৃতিক কেন্দ্ৰ
অঞ্জু তামাং

অঞ্জু তামাং (; জন্ম: ২২ ডিচেম্বৰ ১৯৯৫) এগৰাকী ভাৰতীয় পেছাদাৰী ফুটবলাৰ যিয়ে ইণ্ডিয়ান মহিলা লীগ ক্লাব ইষ্ট বেংগল আৰু ভাৰত মহিলা জাতীয় দলৰ বাবে ফৰৱাৰ্ড হিচাপে খেলে।. ইণ্ডিয়ান উইমেনছ লীগত ৰাইজিং ষ্টুডেণ্টছ, ছেঠু, উৰিষ্যা আৰু গোকুলাম কেৰালাকো প্ৰতিনিধিত্ব কৰিছে।

আৰম্ভণি জীৱন

পশ্চিম বংগৰ আলিপুৰদুৱাৰ জিলাৰ বীৰপাৰাৰ ওচৰৰ উত্তৰ ৰঙালী বাজনাত ৰাম সিং তামাং আৰু কাঞ্চি মায়াৰ ঘৰত তামাঙৰ জন্ম হৈছিল। তেখেত তামাং বংশৰ আৰু কৃষক পৰিয়ালৰ পৰা আহিছে। তেওঁৰ স্কুলীয়া শিক্ষা কালিম্পঙৰ আলাগাৰাহ হাইস্কুল আৰু কালিম্পঙৰ স্কটিছ ইউনিভাৰ্চিটিজ মিছন ইনষ্টিটিউচন (SUMI)ত হৈছিল। তেওঁ শিলিগুৰিৰ উত্তৰ বংগ বিশ্ববিদ্যালয়ত উচ্চ শিক্ষা গ্ৰহণ কৰে।

কৰ্মজীৱন

তামাঙে ডাঙৰ হৈ ল'ৰাৰ সৈতে ফুটবল খেলিছিল আৰু ১৭ বছৰ বয়সলৈকে কোনো পেছাদাৰী প্ৰশিক্ষকৰ সন্মুখীন হোৱা নাছিল। ১৯ বছৰ বয়সত তেওঁ একাডেমীলৈ আগবাঢ়িছিল আৰু উদ্বোধনী ইণ্ডিয়ান মহিলা লীগত খেলিছিল।

কেৰিয়াৰৰ পৰিসংখ্যা

আন্তঃৰাষ্ট্ৰীয়

২০২৪ চনৰ ২৩ অক্টোবৰলৈকে
আন্তঃৰাষ্ট্ৰীয় কেপ আৰু লক্ষ্য
বছৰ
কেপছগ'ল
২০১৭ চনত
৫
০
২০১৮ চনত
২
০
২০১৯
২১
৪
২০২১
১০
১
২০২২
৬
৪
২০২৩
১২
৪
২০২৪
৯
১
মুঠ
৬৫
১৪

স্ক'ৰ আৰু ফলাফলত ভাৰতৰ গ'লৰ সংখ্যা প্ৰথমে তালিকাভুক্ত কৰা হৈছে।
+অঞ্জু তামাঙৰ আন্তঃৰাষ্ট্ৰীয় গ'লৰ তালিকা
ক্ৰমিক নং। তাৰিখ নিৰ্দিষ্ট স্থান বিৰোধী মানংক ফলাফল প্ৰতিযোগিতা
১. ৯ ফেব্ৰুৱাৰী ২০১৯ কলিংগা ষ্টেডিয়াম, ভুৱনেশ্বৰ, ভাৰত ইৰাণ ১–০ ১–০ ২০১৯ মহিলা সোণ কাপ
২. ১ মাৰ্চ ২০১৯ আলন্যা, তুৰস্ক তুৰ্কমেনিস্তান ৪–০ ১০–০ ২০১৯ তুৰ্কী মহিলা কাপ
৩. ৯–০
৪. ২২ মাৰ্চ ২০১৯ ছাহিদ ৰঙাশালা, বিৰাটনগৰ, নেপাল নেপাল ৩–১ ৩–১ ২০১৯ চনৰ SAFF মহিলা চেম্পিয়নশ্বিপ
৫. ২ অক্টোবৰ ২০২১ থেয়াব আৱানা ষ্টেডিয়াম, ডুবাই, সংযুক্ত আৰব আমিৰশ্বাহী সংযুক্ত আৰব আমিৰশ্বাহী ৪–১ ৪–১ বন্ধুত্বপূৰ্ণ
৬. ১০ ছেপ্টেম্বৰ ২০২২ দশৰথ ৰঙাশালা, কাঠমাণ্ডু, নেপাল মালদ্বীপ ১–০ ৯–০ ২০২২ চনৰ SAFF মহিলা চেম্পিয়নশ্বিপ
৭. ৩–০
৮. ৭–০
৯. ৯–০
১০. ৪ এপ্ৰিল ২০২৩ ডলেন ওমুৰ্জাকোভ ষ্টেডিয়াম, বিস্কেক, কিৰ্গিস্তান কিৰ্গিস্তান ১–০ ৫–০ ২০২৪ এ এফ চি মহিলা অলিম্পিক কোৱালিফাইং প্ৰতিযোগিতা
১১. ২–০
১২. ৭ এপ্ৰিল ২০২৩ কিৰ্গিস্তান ২–০ ৪–০
১৩. ২১ ছেপ্টেম্বৰ ২০২৩ ৱেনঝৌ ক্ৰীড়া কেন্দ্ৰ, ৱেনঝৌ, চীন চীনা টাইপেই ১–০ ১–২ ২০২২ এছিয়ান গেমছ
১৪. ২৪ ফেব্ৰুৱাৰী ২০২৪ গোল্ড চিটি স্প'ৰ্টছ কমপ্লেক্স, আলন্যা, তুৰস্ক হংকং ১–০ ২–০ ২০২৪ চনৰ তুৰ্কী মহিলা কাপ

সন্মান

ভাৰত
SAFF মহিলা চেম্পিয়নশ্বিপ: ২০১৯
দক্ষিণ এছিয়ান গেমছ স্বৰ্ণ পদক: ২০১৯

ৰাইজিং ষ্টুডেণ্টছ ক্লাব
ইণ্ডিয়ান মহিলা লীগ: ২০১৭–১৮

KRYPHSA
ইণ্ডিয়ান উইমেনছ লীগ ৰানাৰ্ছ আপ: 2019–20

তথ্য সংগ্ৰহ

শ্ৰেণী:খেলুৱৈ
শ্ৰেণী:ভাৰতীয় নাৰী
কুৰটোলেইন হাইদৰ

কুৰটোলেইন হাইদৰ (; জন্ম: ২০ জানুৱাৰী, ১৯২৭- মৃত্যু: ২১ আগষ্ট, ২০০৭) এগৰাকী ভাৰতীয় উৰ্দু ঔপন্যাসিক, গল্পকাৰ, শিক্ষাবিদ আৰু সাংবাদিক। তেওঁ উৰ্দু সাহিত্যৰ প্ৰভাৱশালী আৰু উৎকৃষ্ট সাহিত্যিকসকলৰ মাজৰ এজন। হাইদৰক ১৯৫৯ চনত পাকিস্তানৰ লাহোৰৰপৰা প্ৰথম প্ৰকাশ হোৱা তেওঁৰ শ্ৰেষ্ঠতম সৃষ্টিকৰ্ম আগ কা দড়িয়া (ৰিভাৰ অৱ ফায়াৰ)ৰ বাবে বিশেষকৈ জনা যায়।

কুৰটোলেইন তেওঁৰ বন্ধুবৰ্গ আৰু গুণমুগ্ধৰ মাজত ‘আইনি আপা’ নামেৰে জনপ্ৰিয় আছিল। তেওঁ উৰ্দু লেখক আৰু উৰ্দু চুটি-গল্পৰ বাটকটীয়া চাজ্জাদ হাইদৰ ইলদাৰিম (১৮৮০-১৯৪৩)ৰ কন্যা । তেওঁৰ মাক নজৰ জাহৰাও এগৰাকী ঔপন্যাসিক, যি প্ৰথমে বিন্তে-ই-নজৰুল বকৰ নামেৰে আৰু পিছলৈ চাজ্জাদ হাইদৰ নামেৰে লিখা-মেলা কৰিছিল। নজৰ জাহৰা মোহম্মদী বেগম আৰু তেওঁৰ স্বামী চৈয়দ মুমতাজ আলিৰ আশ্ৰিতা আছিল, যি তেওঁৰ প্ৰথমখন উপন্যাস প্ৰকাশ কৰিছিল।

কুৰটোলেইন হাইদৰে তেওঁৰ চুটি গল্প সংকলন পটঝৰ কী আৱাজৰ বাবে ১৯৬৭ চনত, উৰ্দু সাহিত্যিকলৈ আগবঢ়োৱা সাহিত্য অকাডেমি বঁটা লাভ কৰিছিল। ১৯৮৯ চনত তেওঁ আখিৰ-এ-চাব-কে- হমচফৰ কিতাপখনৰ বাবে জ্ঞানপীঠ বঁটা আৰু ১৯৯৪ চনত সাহিত্য অকাডেমিৰ সৰ্বোশ্ৰেষ্ঠ সন্মান সাহিত্য অকাডেমি ফেলোশ্বিপ লাভ কৰে। ২০০৫ চনত ভাৰত চৰকাৰে হাইদৰক [[পদ্মভূষণ বঁটা|পদ্মভূষণ বঁটাৰে সন্মানিত কৰে।

দিল্লীৰ ‘ইন্দ্ৰপ্ৰস্থ কলেজ’ আৰু লক্ষ্ণৌ বিশ্ববিদ্যালয়ৰ অধীনৰ ‘ইজাবেলা থ’বাৰ্ণ কলেজ’ৰপৰা শিক্ষা সাং কৰি কুৰটোলেইন ১৯৪৭ চনত পাকিস্তানলৈ যায়। ১৯৬০ চনত ভাৰতলৈ উভতি অহাৰ আগতে তেওঁ কিছুবছৰ ইংলেণ্ডত আছিল। দিল্লীৰ নয়দা নিবাসী হোৱাৰ আগতে তেওঁ প্ৰায় বিশ বছৰ মুম্বাইত বাস কৰিছিল। জীৱনৰ শেষ সময়ছোৱা তেওঁ নয়দাত আছিল আৰু ইয়াতে তেওঁৰ মৃত্যু হয়। তেওঁ আজীৱন অবিবাহিত হৈ থাকে।

১৯৪৭ চনত পৰিয়াল সহিতে পাকিস্তানলৈ প্ৰব্ৰজনৰ সময়ত জুই আৰু ধোঁৱাৰে ধূসৰিত যি চৌপাশ তেওঁ প্ৰত্যক্ষ কৰিছিল সেই লৈ তেওঁ লিখি উলিওৱা আগ কা দড়িয়া উপন্যাসখনে ১৯৫৯ চনত পাকিস্তানত তুমুল বিৰ্তকৰ সৃষ্টি কৰে; যাৰ বাবে কুৰটোলেইনে ভাৰতলৈ ঘূৰি অহাৰ সিদ্ধান্ত লয়। জীৱিকা অৰ্জনৰ অৰ্থে তেওঁ সাংবাদিক ৰূপে কাম কৰিবলৈ আৰম্ভ কৰে আৰু লগতে নিয়মিতভাৱে গল্প, সাহিত্য বিষয়ক অনুবাদ আৰু উপন্যাস লিখি প্ৰকাশ কৰি থাকে। তেওঁ সৰ্বমুঠ ত্ৰিশখন কিতাপ লিখিছে। তেওঁ বোম্বাইৰ ইমপ্ৰিণ্ট, বোম্বাই (১৯৬৪-৬৮) আলোচনীখনৰ পৰিচালন সম্পাদক আৰু ইলাষ্ট্ৰেটেড উইক্‌লি অৱ ইণ্ডিয়া (১৯৬৮-৭৫)ৰ সম্পাদনা মণ্ডলীৰ সদস্য আছিল। তেওঁৰ কিতাপবোৰ ইংৰাজী আৰু অন্যান্য ভাষালৈ অনূদিত হৈছে।

হাইদৰে কেলিফৰ্ণিয়া, চিকাগো, উইচকনচিন আৰু এৰিজোনা বিশ্ববিদ্যালয়ত অতিথি প্ৰবক্তা হিচাপেও কাৰ্যনিৰ্বাহ কৰিছিল। তেওঁ আলিগড় মুছলিম বিশ্ববিদ্যালয়ৰ উৰ্দু ভাষা বিভাগৰ অধ্যাপক আছিল, য’ত তেওঁৰ দেউতাক আগতে পঞ্জীয়ক আছিল। তেওঁ নতুন দিল্লীৰ ‘জামিয়া মিলিয়া ইছলামিয়া’ত অধ্যাপক এমিৰিটাছ, খান আব্দুল গফৰ খান চেয়াৰও আছিল। ১৯৭৯ চনত তেওঁ আইৱা বিশ্ববিদ্যালয়ৰ ‘আন্তৰ্জাতিক লিখন কাৰ্যসূচী’ৰ আবাসী কৰিছিল।

তথ্যসূত্ৰ

শ্ৰেণী:পদ্মভূষণ বঁটা বিজয়ী
শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় সাহিত্যিক
শ্ৰেণী:উৰ্দু ভাষাৰ সাহিত্য অকাডেমি বঁটা বিজয়ী
শ্ৰেণী:সাহিত্য অকাডেমিৰ ফেলোশ্বিপ প্ৰাপক
শ্ৰেণী:জ্ঞানপীঠ বঁটা বিজয়ী
অম্ৰুতা সুভাষ

অম্ৰুতা এগৰাকী ভাৰতীয় অভিনেত্ৰী। তেওঁ মাৰাঠী আৰু হিন্দী চলচ্চিত্ৰ, টেলিভিছন, আৰু থিয়েটাৰত কাম কৰে। তেওঁ নতুন দিল্লীৰ ৰাষ্ট্ৰীয় নাট্য বিদ্যালয়ৰ স্নাতক।[4] অম্ৰুতাই কেইবাটাও বঁটা লাভ কৰিছে, তাৰ ভিতৰত আছে- এটা শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা,[5] দুটা ফিল্মফেয়াৰ বঁটা, আৰু এটা ফিল্মফেয়াৰ অ'টিটি বঁটা।[6][7]

কৰ্মজীৱন

সুভাষে ৰাষ্ট্ৰীয় বঁটা বিজয়ী ছবি আৰু ২০০৪ চনৰ ভাৰতৰ পৰা অস্কাৰৰ বিদেশী ভাষাৰ ছবিৰ আধিকাৰিক প্ৰৱিষ্টি লাভ কৰা শ্বাসৰ জৰিয়তে প্ৰথম অভিনয় কৰে।[8]

২০১৩ চনত মাৰাঠী ছবি আস্তুত[5] অভিনয় কৰি শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা পায়। তেওঁ বিশ্বজুৰি বিভিন্ন বঁটা লাভ কৰা বহুতো সমালোচকৰ প্ৰশংসিত ছবিত অভিনয় কৰিছে [9][10]

তেওঁ এগৰাকী প্ৰশিক্ষণপ্ৰাপ্ত ধ্ৰুপদী গায়িকাও, যিয়ে বহু কেইখন মাৰাঠী ছবিত কণ্ঠদান কৰিছে।[11]

তথ্য সংগ্ৰহ

বাহ্যিক সংযোগ

শ্ৰেণী:মাৰাঠী চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী
শ্ৰেণী:ফিল্মফেয়াৰ বঁটা বিজয়ী
শ্ৰেণী:শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
সুলভা

সুলভা মিথিলা ৰাজ্যত বাস কৰা এগৰাকী বিদুষী আছিল॥ তেওঁ ব্ৰহ্মবাদিনীৰ নামেৰে জনাজাত বৈদিক বিদুষী আছিল। ঋগবেদত তেওঁৰ ওপৰত আৰোপ কৰা এখন সংহিতাক সৌলভ সংহিতা বুলি কোৱা হৈছিল, যিখন পিছলৈ লুপ্ত গৈছিল। তেওঁ সাংসাৰিক সম্পত্তি ত্যাগ কৰি আধ্যাত্মিক পথ অনুসৰণ কৰিছিল। গ্ৰন্থখনত তেওঁক শাৰীৰিক, মানসিক আৰু আধ্যাত্মিক বিকাশৰ বাবে প্ৰাচীন ভাৰতীয় শাখা যোগৰ বিষয়ে সুপৰিচিত বুলি বৰ্ণনা কৰা হৈছে।

প্ৰাথমিক জীৱন

সুলভা আছিল এগৰাকী বিচৰণকাৰী ভাৰতীয় তপস্বী যোগিনী। দাৰ্শনিক ৰজা জনকৰ লগত তেওঁৰ দাৰ্শনিক বিতৰ্ক হৈছিল। তেওঁ পৰম্পৰাগত লিংগ বৈষম্যক প্ৰত্যাহ্বান জনায় আৰু আধ্যাত্মিক মুক্তি লাভৰ ক্ষেত্ৰত মহিলাৰ সমতাৰ বাবে যুক্তি আগবঢ়ায়। তেওঁৰ ৰজা জনকৰ সৈতে হোৱা বিতৰ্কৰ কাহিনী মহাভাৰতৰ শান্তি পৰ্বৰ মোক্ষধৰ্ম পৰ্ব অধ্যায় ৩২১ত উল্লেখ আছে। কাহিনীটোত যুধিষ্ঠিৰে ভীষ্মক ঘৰুৱা জীৱনশৈলী ত্যাগ নকৰাকৈ আত্মমুক্তিৰ বিষয়ে সুধিছিল। ভীষ্মই এই সম্পৰ্কত ৰজা ধৰ্মধ্বজ জনক আৰু ব্ৰহ্মবাদিনী সুলভাৰ মাজত হোৱা বিতৰ্কৰ কাহিনীৰ উল্লেখ কৰিছে। হিন্দু ধৰ্মৰ সনাতন পৰম্পৰাত সুলভা আৰু ৰজা জনকৰ কাহিনী গৃহস্থৰ জীৱন যাপন কৰি জ্ঞান-প্ৰাপ্তি সাধনৰ এক বিখ্যাত উদাহৰণ।

বিতৰ্কত সুলভাই স্পষ্ট কৰি দিছিল যে, তেওঁৰ জন্ম ক্ষত্ৰিয় আৰু ৰাজপৰিয়ালত, কিন্তু তেওঁৰ লগত খাপ খোৱাকৈ স্বামী বিচাৰি নাপালে। তেওঁ বহু ভ্ৰমণ কৰিছিল। সুলভাই নিজৰ যোগ শক্তি ব্যৱহাৰ কৰি নিজকে অতুলনীয় সৌন্দৰ্য্যৰ নাৰীলৈ ৰূপান্তৰিত কৰিছিল। ভিক্ষাৰীৰ বেশ পিন্ধি সুলভাই ৰজা জনকক লগ পালে। লৌকিক আকৰ্ষণৰ পৰা ৰজাৰ সমতা আৰু বিচ্ছিন্নতা পৰীক্ষা কৰিবলৈ তেওঁ ৰজাৰ ওচৰলৈ গ’ল.. এই বিতৰ্কত সুলভাই যুক্তিসংগতভাৱে প্ৰতিষ্ঠা কৰিলে যে, কোনো অত্যাৱশ্যকীয় পাৰ্থক্যই পুৰুষ আৰু নাৰীক পৃথক নকৰে। তেওঁ নিজৰ আদৰ্শৰে প্ৰমাণ কৰিছিল যে, পুৰুষৰ দৰে একে চৰ্ততে নাৰীয়ে মুক্তি লাভ কৰিব পাৰে।

তথ্য সূত্ৰ

শ্ৰেণী:বিদূষী নাৰী
শ্ৰেণী:প্ৰাচীন ভাৰতৰ নাৰী
দিলীপ শইকীয়া

দিলীপ শইকীয়া এগৰাকী ভাৰতীয় ৰাজনীতিবিদ। তেওঁ ভাৰতীয় জনতা পাৰ্টীৰ অসমৰ ৰাজ্যিক সভাপতি। ২০১৯ চনত ভাৰতৰ সাধাৰণ নিৰ্বাচনত মঙ্গলদৈ সমষ্টিৰ পৰা প্ৰথমবাৰলৈ লোকসভালৈ ভাৰতীয় জনতা পাৰ্টীৰ পৰা নিৰ্বাচিত হয়। অসমত সমষ্টিৰ পুনৰ্নিৰ্ধাৰণ হোৱাৰ পাছত ২০২৪ চনৰ সাধাৰণ নিৰ্বাচনত শইকীয়াই দৰং উদালগুৰি সমষ্টিৰ পৰা ৩২৯০১২ ভোটৰ ব্যৱধানত নিকটতম প্ৰতিদ্বন্দ্বীক পৰাস্ত কৰি নৱ গঠিত সমষ্টিটোৰ প্ৰথমজন সাংসদ নিৰ্বাচিত হয়। তেওঁ ছেপ্টেম্বৰ ২০১৯ চনৰ পৰা জুলাই ২০২৩ চনলৈকে বিজেপিৰ ৰাষ্ট্ৰীয় সাধাৰণ সম্পাদক আছিল। পূৰ্বে তেওঁ অখিল ভাৰতীয় বিদ্যাৰ্থী পৰিষদৰ অসম প্ৰদেশৰ ৰাজ্যিক সম্পাদক আৰু সাংগঠনিক সম্পাদক হিচাপে কাৰ্যনিৰ্বাহ কৰিছিল।

তথ্য সংগ্ৰহ

শ্ৰেণী:অসমৰ ৰাজনীতিক
ফাটিমা বেগম

ফাটিমা বেগম (, ১৮৯২–১৯৮৩) এগৰাকী ভাৰতীয় অভিনেত্ৰী, পৰিচালিকা আৰু চিত্ৰনাট্য ৰচয়িতা। তেওঁক ভাৰতীয় চলচ্চিত্ৰৰ প্ৰথম মহিলা পৰিচালিকা বুলি ভবা হয়। ছবিজগতত প্ৰবেশ কৰাৰ চাৰি বছৰৰ ভিতৰতে তেওঁ চিত্ৰনাট্য ৰচনা, পৰিচালনা আৰু প্ৰযোজনাৰ ক্ষেত্ৰখনতো নিজৰ স্থিতি সাব্যস্ত কৰিছিল। তেওঁ নিজৰ প্ৰডাকচন হাউচ ফাতিমা ফিল্মচৰ পৰা ১৯২৬ত বুলবুল-ই-পৰিস্তান নিৰ্মাণ কৰিছিল।

পৰিয়াল

এটা উৰ্দুভাষী মুছলমান পৰিয়ালত ফাটিমা বেগমৰ জন্ম হৈছিল। তেওঁ শচীন ষ্টেটৰ নবাব ইব্ৰহিম মহম্মদ য়াকুত খান তৃতীয়ক বিয়া কৰাইছিল বুলি ধৰা হয়। অৱশ্যে এই বিবাহৰ বা নবাব আৰু ফাটিমাৰ মাজত কোনো চুক্তি হোৱাৰ বা ফাটিমাৰ কোনো সন্তানক নবাবে স্বীকৃতি দিয়াৰ কোনো তথ্য নাই। মুছলমান পাৰিবাৰিক আইনত আইনসঙ্গত পিতৃত্ব এক পূৰ্বচৰ্ত। তেওঁৰ তিনিজনী জীয়াৰী আছিল- জুবেইদা, চুলতানা আৰু চাহজাদী। জুবেইদা আৰু চুলাতানা নিৰ্বাক যুগৰ ভাৰতীয় চলচ্চিত্ৰৰ তাৰকা আছিল।

চলচ্চিত্ৰপঞ্জী

বৰ্ষ ছবি ভূমিকা টোকা
১৯২২ বীৰ অভিমন্যু অভিনেত্ৰী আৰ্দেশিৰ ইৰাণীৰ নিৰ্বাক-ছবিত প্ৰথম অভিনয়
১৯২৬ বুলবুল-ই-পৰিস্তান পৰিচালক মহিলা পৰিচালকৰ প্ৰথম ভাৰতীয় ছবি
১৯২৯ গডেচ অফ লাক পৰিচালক
১৯৩৮ দুনীয়া ক্যা হ্যায় অভিনেত্ৰী

উত্তৰাধিকাৰ

১৯৮৩ চনত ৯১ বছৰ বয়সত তেওঁৰ ম়ত্যু হয়। তেওঁৰ জীয়াৰী জুবেইদা এগৰাকী নিৰ্বাক ছবিৰ অভিনেত্ৰী থকাৰ উপৰিও প্ৰথম সবাক-ছবি আলম আৰাৰ নায়িকা আছিল।

তথ্যসূত্ৰ

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:ভাৰতৰ চলচ্চিত্ৰ পৰিচালক
শ্ৰেণী:চলচ্চিত্ৰ প্ৰযোজক
শ্ৰেণী:ভাৰতৰ নিৰ্বাক চলচ্চিত্ৰৰ অভিনেত্ৰী
ফ্ৰেংক ছিনাট্ৰা

ফ্ৰেন্সিছ এলবাৰ্ট ছিনাট্ৰা (১২ ডিচেম্বৰ ১৯১৫ – ১৪ মে’ ১৯৯৮) এজন আমেৰিকান গায়ক আছিল।

উদ্ধৃতি

“জীৱনৰ সকলোতকৈ ডাঙৰ পাঠ হ’ল-কেঁচুৱাই কেতিয়াও কাকো ভয় নকৰে৷”

উৎস

শ্ৰেণী:আমেৰিকা যুক্তৰাষ্ট্ৰৰ ব্যক্তি
চলন্তপাৰা

চলন্তপাৰা ভাৰতৰ অসম ৰাজ্যৰ বঙাইগাঁও জিলাৰ অভয়াপুৰী মহকুমাৰ অন্তৰ্গত এখন সৰু চহৰ। বঙাইগাঁও চহৰৰ পৰা প্ৰায় ৩০ কিলোমিটাৰ (১৯ মাইল) দূৰত্বত অৱস্থিত আৰু ই বইটামাৰী উন্নয়ন ব্লকৰ অংশ। চলন্তপাৰাৰ পৰা মাত্ৰ ৪ কিলোমিটাৰ দূৰত্বত ব্ৰহ্মপুত্ৰ নদী অৱস্থিত।

চলন্তপাৰাত অৱস্থিত আটাইতকৈ পুৰণি বিদ্যালয় হৈছে চলন্তপাৰা এম ভি স্কুল। চলন্তপাৰাৰ ছেইণ্ট জেভিয়াৰ স্কুলে ভাৰতত চিবিএছই ব’ৰ্ডৰ অধীনত প্ৰাথমিক আৰু মাধ্যমিক শিক্ষা প্ৰদান কৰে। চলন্তাপাৰা উচ্চতৰ মাধ্যমিক বিদ্যালয় এখন প্ৰতিষ্ঠান, যিয়ে মাধ্যমিক শিক্ষা ব’ৰ্ড, অসম, আৰু অসম উচ্চতৰ মাধ্যমিক শিক্ষা পৰিষদৰ অধীনত উচ্চতৰ মাধ্যমিক শিক্ষাৰ অধীনত সেই স্থানত মাধ্যমিক আৰু হাইস্কুল শিক্ষা প্ৰদান কৰে। মহাত্মা গান্ধী মহাবিদ্যালয়ত কলাৰ স্নাতক পাঠ্যক্ৰম প্ৰদান কৰা হৈছে।

চলন্তপাৰাৰ বাবে পিন (ডাক সূচকাংক নম্বৰ) হৈছে ৭৮৩৩৮৮। প্ৰায় ৩ কিলোমিটাৰ ব্যাসাৰ্ধৰ একমাত্ৰ স্বাস্থ্য কেন্দ্ৰ চলন্তাপাৰা এম পি এইচ চি। জীৱ-জন্তুৰ চিকিৎসাৰ বাবে উপস্থিত আছে এখন পশু চিকিৎসালয়।

তথ্যসূত্ৰ

শ্ৰেণী:বঙাইগাঁও জিলা
প্ৰেমধৰ বৰা

প্ৰেমধৰ বৰা অসমৰ এগৰাকী বৰ্ষীয়ান ৰাজনীতিক। তেওঁ অসমৰ প্ৰাক্তন শিক্ষামন্ত্ৰী আছিল। তদুপৰি ২০০১ চনত তেওঁ অসম বিধানসভাৰ প্ৰ'-টেম অধ্যক্ষ হিচাপেও কাৰ্য্যনিৰ্বাহ কৰিছিল। তেওঁ বিহপুৰীয়া বিধান সমষ্টিৰ পৰা অসম বিধানসভালৈ চাৰিবাৰকৈ বিধায়ক হিচাপে নিৰ্বাচিত হৈছিল।

জীৱনী

প্ৰেমধৰ বৰাৰ জন্ম হৈছিল লখিমপুৰ জিলাৰ বিহপুৰীয়া নগৰৰ সমীপৱৰ্তী খ'ৰাপথাৰ গাৱঁত ১৯৩৩ চনৰ ৯ মাৰ্চ তাৰিখে

নিৰ্দলীয় প্ৰাথী হিচাপে অৱতীৰ্ণ হৈয়ে ১৯৬৭, ১৯৭২, ১৯৭৮ চনৰ অসম বিধানসভাৰ নিৰ্বাচনত একেধাৰে তিনিটা কাৰ্যকালৰ বাবে প্ৰেমধৰ বৰা বিহপুৰীয়া বিধানসভা সমষ্টিৰ পৰা বিধায়ক ৰূপে নিৰ্বাচিত হৈছিল।
ভাৰতৰ জৰুৰীকালীন অৱস্থাৰ সময়ত ১৯৭৭ চনত ৪২-তম সংবিধান সংশোধনৰ জৰিয়তে দেশৰ সকলো ৰাজ্যৰে বিধানসভাৰ কাৰ্যকাল এবছৰকৈ বৃদ্ধি কৰি উপহাৰস্বৰূপে প্ৰদান কৰা হৈছিল যদিও প্ৰেমধৰ বৰাই সেয়া প্ৰত্যাখ্যান কৰি অসম বিধানসভাৰ পৰা পদত্যাগ কৰিছিল। সম্ভৱতঃ সমগ্ৰ দেশৰ ভিতৰত তেওঁৱেই এইদৰে পদত্যাগ কৰা একমাত্ৰ বিধায়ক আছিল। এই সম্পৰ্কে ১৯৭৭ চনত Blitz নামৰ সাপ্তাহিক বাতৰিকাকতখনত R C Karanjia-ই এইদৰে লিখিছিল: উল্লেখ্য যে, নিৰ্বাচনী প্ৰক্ৰিয়াত বৰাই ২০২১ চন পৰ্য্যন্ত মুঠ ১২ বাৰ অৱতীৰ্ণ হৈছে।

তথ্যসূত্ৰ

শ্ৰেণী:অসমৰ ৰাজনীতিক
শ্ৰেণী:অসমৰ ব্যক্তি
শ্ৰেণী:অসমৰ শিক্ষামন্ত্ৰী
গ্ৰীচৰ নাৰী

গ্ৰীচৰ প্ৰাচীন আৰু আধুনিক নাৰীৰ মৰ্যাদা আৰু বৈশিষ্ট্য গ্ৰীচৰ ইতিহাসত ঘটা পৰিঘটনাৰ পৰাই বিকশিত হৈছিল। মাইকেল স্কটৰ মতে "প্ৰাচীন গ্ৰীচত মহিলাৰ উত্থান" (History Today) প্ৰবন্ধত "মহিলাৰ স্থান" আৰু প্ৰাচীন গ্ৰীচত তেওঁলোকৰ কৃতিত্বৰ বিষয়ে থুচিডাইডে এই উদ্ধৃতিটোত সৰ্বোত্তম বৰ্ণনা কৰিছে: যে "সৰ্বাধিক গৌৰৱ [মহিলাৰ বাবে।" ] পুৰুষৰ মাজত প্ৰশংসাত হওক বা দোষাৰোপতেই হওক, ইয়াৰ বিষয়ে কমকৈ ক'ব পাৰি।" কিন্তু বিংশ শতিকাৰ আৰম্ভণিতে গ্ৰীক মহিলাৰ মৰ্যাদা চাৰ্জ আৰু অধিক উন্নতিৰ সন্মুখীন হৈছে। ১৯৫২ চনত তেওঁলোকে ভোটাধিকাৰ লাভ কৰে, যাৰ ফলত তেওঁলোকে ব্যৱসায়িক প্ৰতিষ্ঠান আৰু গ্ৰীচ চৰকাৰত উপাৰ্জনৰ স্থান আৰু চাকৰিৰ পদবী লাভ কৰে; আৰু তেওঁলোকে বিবাহিত হোৱাৰ পিছতো সম্পত্তিৰ উত্তৰাধিকাৰীত্বৰ অধিকাৰ বজাই ৰাখিবলৈ সক্ষম হৈছিল।

প্ৰাচীন গ্ৰীচত এথেন্সৰ মহিলাসকলে পুৰুষৰ আস্থা গঢ়ি তুলি নিজৰ আইনী অক্ষমতাৰ ক্ষতিপূৰণ দিছিল। তেওঁলোকে এই কামটো কৰিব তেওঁলোকৰ ঘনিষ্ঠ মিত্ৰসকলক কাৰ্যকৰী কৰি, মৰমলগা সম্পৰ্ক সৃষ্টি কৰি। ব্যক্তিজনৰ মূল্যত প্ৰাচীন গ্ৰীচৰ কেইবাগৰাকীও মহিলাই নিজৰ ব্যক্তিগত জীৱন আৰু ৰাজহুৱা জীৱনত সংগ্ৰাম কৰিছিল, আমাৰ দৃষ্টিকোণৰ পৰা পাৰমাণৱিক, পিতৃতান্ত্ৰিক অইকোছ (ঘৰ)ৰ ওপৰত গুৰুত্ব দিয়া হৈছে। ঘৰত গৰিষ্ঠসংখ্যক মহিলাৰ প্ৰায় কোনো ক্ষমতা নাছিল, সদায় ঘৰৰ মানুহজনক উত্তৰ দিছিল, আলহী শেষ হোৱাৰ সময়ত মহিলাসকলে প্ৰায়ে লুকাই আছিল। মহিলাসকলক প্ৰায়ে ওপৰৰ মহলালৈ নিযুক্ত কৰা হৈছিল, বিশেষকৈ ৰাস্তাৰ দুৱাৰৰ পৰা আঁতৰি থাকিবলৈ আৰু অৰ্ধৰাজহুৱা স্থানৰ পৰা আঁতৰি থাকিবলৈ য'ত কাইৰিয়াছ (মাষ্টৰে) তেওঁৰ বন্ধুসকলক মনোৰঞ্জন দিব।

ঘৰখন ৰক্ষণাবেক্ষণ কৰা, ফোয়াৰা ঘৰৰ পৰা পানী অনা, বিত্তীয় সাহায্য সংগঠিত কৰাত সহায় কৰা আৰু পৰিয়ালৰ বাবে কাপোৰ-কানি বোৱা আদিও মহিলাৰ দায়িত্ব আছিল। সৰু বয়সৰ পৰাই সাত বছৰ বয়সৰ পৰাই ছোৱালীক এথেন্সৰ অন্যতম বিখ্যাত বস্ত্ৰশিল্প, এক্ৰ’পলিছত এথেনাৰ পবিত্ৰ মূৰ্তিৰ বাবে পেপলছ (ৰব) বোৱাৰ আৰম্ভণিৰ দায়িত্ব অৰ্পণ কৰা হৈছিল। এইটো আছিল এটা বিশৃংখল, অতি আৰ্হিযুক্ত কাপোৰ, যাৰ ডিজাইনত পৰম্পৰাগতভাৱে দেৱতা আৰু দৈত্যৰ মাজত যুদ্ধ অন্তৰ্ভুক্ত কৰা হৈছিল। ইয়াক সম্পূৰ্ণ কৰিবলৈ ন মাহ সময় লাগিছিল আৰু ইয়াৰ সৃষ্টিত বহু মহিলাই অংশগ্ৰহণ কৰিছিল। এথেন্সৰ মহিলা আৰু সৰু ছোৱালীবোৰে বেছিভাগ সময় কেঁচামালৰ পৰা বস্ত্ৰ নিৰ্মাণৰ কামত নিয়োজিত কৰিছিল, এই সামগ্ৰীসমূহ সাধাৰণতে উলৰ আছিল।ইস্কোমাচোছে চক্ৰেটিছৰ আগত দাবী কৰিছিল যে তেওঁ নিজৰ চৈধ্য বছৰীয়া পত্নীক ঘৰলৈ লৈ আহিছিল, তেওঁৰ ঊলৰ সৈতে কাম কৰা, কাপোৰ বনোৱা আৰু মহিলা দাসীসকলে কৰা কাটিব পৰা কামৰ তদাৰক কৰাৰ অতি ক্ষমতা আছিল।

তথ্যসূত্ৰ
মৌচুমী আলিফা

মৌচুমী আলিফা (ইংৰাজী: Mousumi Alifa) হৈছে ভাৰতৰ অসম ৰাজ্যৰ এগৰাকী নৱাগত অভিনেত্ৰী, গায়িকা আৰু নৃত্যশিল্পী। তেওঁ ২০২৫ চনত মুক্তিপ্ৰাপ্ত অসমীয়া চলচ্চিত্ৰ ৰৈ ৰৈ বিনালে চলচ্চিত্ৰৰ মুখ্য নাৰী চৰিত্ৰত অভিনয় কৰে।

কৰ্মজীৱন

সৰুৰে পৰাই সংগীত আৰু নৃত্যৰ প্ৰতি আগ্ৰহী মৌচুমী আলিফাই প্ৰথমতে কণ্ঠশিল্পী আৰু নৃত্যশিল্পী হিচাপে কৰ্মজীৱনৰ পাতনি মেলে। ২০২১ চনত তেওঁ জুবিন গাৰ্গৰ “মনৰে কইনা” নামৰ মিউজিক ভিডিঅ'ত অভিনেত্ৰী হিচাপে আত্মপ্ৰকাশ কৰে।
পিছত ২০২৫ চনত মুক্তিপ্ৰাপ্ত অসমীয়া চলচ্চিত্ৰ ৰৈ ৰৈ বিনালে চলচ্চিত্ৰৰ মুখ্য নাৰী চৰিত্ৰত অভিনয় কৰি অসমীয়া চলচ্চিত্ৰপ্ৰেমীৰ মাজত বিশেষভাবে পৰিচিত হয়।

ফিল্মগ্ৰাফি

২০২৫ – ‘ৰৈ ৰৈ বিনালে’ (চলচ্চিত্ৰ)
২০২১ – ‘মনৰে কইনা’ (মিউজিক ভিডিঅ')

বাহ্যিক সংযোগ

ফেচবুক পৃষ্ঠা
ইনষ্টাগ্ৰাম একাউণ্ট

তথ্যসূত্ৰ

শ্ৰেণী:অসমীয়া অভিনেত্ৰী
শ্ৰেণী:অসমৰ কণ্ঠশিল্পী
২৫ ছেপ্টেম্বৰ

ঘটনাৱলী

১৩৯৬ - ডানয়ুব নদীৰ পাৰত নিক'প'লিছ যুদ্ধ (Battle of Nicopolis) সংঘটিত হয়।
১৪৯৩ - ক্ৰিষ্টোফাৰ কলম্বাছে দ্বিতীয় সমূদ্ৰ যাত্ৰা আৰম্ভ কৰে।
১৫২৪ - পৰ্তুগালৰ ৰাজপ্ৰতিনিধি ৰূপে বিশিষ্ট নৌ অভিযাত্ৰী ভাস্কো দা গামা তৃতীয় তথা অন্তিম বাৰৰ বাবে ভাৰতত উপস্থিত হয়।
১৯৬৯ - ইছলামী সহযোগিতা সংস্থা (Organisation of Islamic Cooperation) প্ৰতিষ্ঠা হয়।

জন্ম

১৮৬৬ - টমাছ হাণ্ট মৰ্গান, আমেৰিকান জীৱ বিজ্ঞানী, ১৯৩৩ চনত তেখেতে চিকিৎসা বিজ্ঞানত নোবেল বঁটা লাভ কৰিছিল।
১৮৯৭ - ৱিলিয়াম ফকনাৰ, আমেৰিকান উপন্যাসিক।
১৯১৬ - দীনদয়াল উপাধ্যায়, এজন ভাৰতীয় ৰাজনীতিক আৰু বৰ্তমানৰ ভাৰতীয় জনতা পাৰ্টিৰ পূৰ্বসূৰী ভাৰতীয় জন সংঘৰ এজন গুৰুত্বপূৰ্ণ নেতা আছিল। (জঃ ১১ ফ্ৰেব্ৰুৱাৰী, ১৯৬৮)
১৯২০ - সতীশ ধৱন, ভাৰতীয় গণিতজ্ঞ, অভিযন্তা আৰু মহাকাশ বিজ্ঞানী।
১৯৬৮ - ৱিল স্মিথ, হলীউডৰ অভিনেতা।
১৯৬৯ - কেথেৰিন জেটা জ'নছ (Catherine Zeta-Jones), ইংৰাজ অভিনেত্ৰী।

মৃত্যু

১৯৭০ - এৰিক মাৰিয়া ৰেমাৰ্ক, প্ৰথম বিশ্বযুদ্ধৰ সৈনিক তথা খ্যাতনামা লেখক, ছুইজাৰলেণ্ডত মৃত্যু হয়।
২০০৬ - চ'ফিয়া মুৰাট'ভা (Sofia Muratova), অলিম্পিকত ৮টা সোণৰ পদক পোৱা ৰাছিয়ান মহিলা জিমনাষ্টিক খেলুৱৈ।
২০১১ - ৱাংগাৰী মাথাই (Wangari Maathai), কেনিয়াৰ পৰিৱেশ আৰু সমাজকৰ্মী। শান্তিৰ ন'বেল বঁটা পোৱা প্ৰথম আফ্ৰিকান মহিলা।
২০২০ - এছ. পি. বালসুব্ৰমনিয়ম, ভাৰতীয় সংগীত শিল্পী।
২০২১ - কমলা ভাচিন, ভাৰতীয় প্ৰগতিশীল নাৰীবাদী কৰ্মী, কবি, লেখক আৰু সমাজ বিজ্ঞানী।

দিৱস

ৰাষ্ট্ৰীয় যুৱ দিৱস (নাউৰু)।
সশস্ত্ৰ বাহিনী দিৱস (মোজাম্বিক)

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা

শ্ৰেণী:ছেপ্টেম্বৰ
শ্ৰেণী:ইংৰাজী বৰ্ষপঞ্জীৰ দিন

তথ্য় সূত্ৰ